Sel nädalal on Kristliku Maailma Uudiste erisaade.
Mälestame CBN’i asutaja Pat Robertson’i elu ja pärandit.
CBN, Kristlik Ringhäälinguvõrk, tutvustab järgnevat saadet.
Mis on sinu kohustus?
Armastada Issandat, oma Jumalat,
kogu südamega ja hingega ja mõistusega ja jõuga!
See on esimene käsk!
Jumal ütleb: kuna sa oled armastanud mind,
siis ma päästan ja kaitsen sind.
Sa hüüad mind ja ma vastan sulle!
Aitan sind hädas, päästan su ja austan sind.
Pika eaga ma täidan su ja annan sulle näha oma päästet.
See ongi Jumala armastamise tasu.
Pat Robertson oli teerajaja kõigis oma tegemistes.
Kristliku ringhäälingu pioneerina
käivitas ta ühe pikima igapäevase telesarja.
1988. a. murdis ta läbi klaaslae poliitikas,
kandideerides presidendiks.
Ta oli ka humanitaar, õpetaja, kirjanik
ja eelkõige evangeeliumi sulane.
Pat Robertson, Kristliku Ringhäälingu- võrgu (CBN) asutaja, lahkus 93-a.-selt.
Vaatame tagasi tema elule ja vankumatule usule Jumalasse.
John F. Kennedy oli president, kui Pat Robertson,
endine mereväelane ja USA senaatori poeg,
avas pangakonto 3 USDga ja lõi ringhäälinguvõrgu,
mis jõudis välja kuuele kontinendile.
Aastal 1966 alustas ta ühe pikima sarjaga TV ajaloos.
Ja Klubi 700’ga muutis Robertson kristlikku TVd.
Oh, meil on imeline kuulajaskond ja imeline saade.
Pat’il oli südameoskus tuua inimesi usule Kristusesse.
Tal oli südameoskus kuulutada head sõnumit ja kasutada selleks TVd.
Ta oli ka uuendaja.
Küllap Jumal lihtsalt õnnistas ja kasutas teda, sest ta süda oli siiras.
Aastal 1988 kandideeris ta presidendiks.
Tagasivaates arvan, et üks peamisi õppetunde Pat Robertson’ilt meile oli,
et kui sul on unistus, järgi seda, isegi kui see ei täitu.
Kandideerida presidendiks kõige kiuste!
Robertson laiendas oma mõju poliitikas,
tuues Kristliku Koalitsiooni rajamisega sinna tuhandeid evangelikaale.
Ta algatas ka Ameerika Õigus- ja Õigluskeskuse (ACLJ),
et kaitsta usuvabadust.
Pat’il oli alati nägemus minna sinna, kuhu paljud ei lähe.
Ja seda rahvas vahel kritiseerib.
Pat ja tema julgus rabas mind kahtlemata alati,
ja ta tegi seda meeldivalt.
Ta ei solvanud, lihtsalt ütles tõtt. Ja see solvas inimesi.
Kui räägid tõtt, solvutakse, aga mis teha.
Siis, tulles tagasi CBN’i, muutis Pat selle töö üleilmseks,
laiendades tunduvalt kristlikke saateid 150 riiki üle 100s keeles.
Tänu satelliitidele ja tõlgetele ja asjadele, mis olid me käsutuses,
on CBN toonud enam rahvast Issanda juurde kui ükski muu ühing maailmas.
Ent mitte mina, vaid Jumal!
Robertson sai nii kiita kui kõva kriitikat
mõningate oma poliitiliste ja sotsiaalsete märkuste pärast,
ent vähem märgati tema humanitaarabitööd.
Läbi Operatsioon Õnnistuse aitas ta miljoneid hädalisi igas ilmanurgas.
See teenistus on toonud üle miljardi naela toitu nälgivaile ameeriklastele
ja aidanud õnnetuste, nagu orkaani Katrina, ohvreid.
Kõigis neis kodudes olid inimestel
unistused, nägemused, lootused ja püüdlused, mis kõik on nüüd läinud.
Lahkunud Jack Hayford rääkis selle teenimise sügavast ja jäävast mõjust.
Ehe kristlik kaastunne, alati adudes, et tunneme kaasa selleks,
et osutada Jeesusele ja tema ristisurmale.
Ja paljude jaoks on ta teenimistöö olnud üsna tähelepandamatu,
ent on avaldanud võimsat mõju üle ilma.
Pärast Berliini müüri langemist aastal 1989
liitus Robertson sõber Billy Graham’iga,
et teenida endistes kommunismimaades.
CBN rajas ja toetas tuhandeid kogudusi
Kesk-Euroopast Ukraina ja Venemaani.
Ta kasutas viimseni ära ka võimalused Aasias
läbi ringhäälingulepete ja humanitaarabi Hiinas,
talle südamelähedases riigis.
Ja ta aitas teisi teenistusi, sh Samaarlase Kukrut,
mille algatas Billy Graham’i poeg Franklin tööks Aafrikas.
Pat Robertson panustas teistesse inimestesse ja teenistustesse.
Paljud seda ei tee.
Nad ajavad oma asja ega taha panustada teistesse.
Pat panustas.
Ta panustas minu ellu, Samaarlase Kukrusse.
Ütleme nõnda: ta oli investor. Ta investeeris Jumala töösse.
Lähis-Idas asutas ta televõrgu, mis kattis suure osa araabiamaadest,
ja ta toetas Iisraeli isegi sõja ajal.
Üks tema kauaaegsemaid pärandeid võib olla Regent’i Ülikool,
kust tuli valitsus-, justiits-, kunsti- ja haridusjuhte.
Pat teenis Regent’i rektorina 55 aastat,
isegi pärast Klubi 700 saatejuhi ameti mahapanemist aastal 2021.
Järgmisel aastal lahkus tema kallis naine Dede koju Issanda juurde.
Hoolimata oma elu armastuse kaotamisest ja mitmest tervisehäirest
ei löönud Pat’i usk, kuulekus ja armastus Jumala vastu eales kõikuma.
Temast teeb hiiglase see, et ta ei osutanud kunagi endale, vaid ristile.
Kõige selle keskmes on eestpalvekutse.
Issand Jeesus!
Tunnistan Sulle nüüd,
et ma pole valmis, Jeesus!
Annan end nüüd sulle, Issand, ja võtan Sind oma Issandaks ja Päästjaks.
Tänan sind! Jeesuse nimel! aamen!
Nüüd tulevad saatesse
CBN’i turunduse ja arenduse ase- president Cally Robertson Everett
ja CBN’i Valge Maja korrespondent Abigail Robertson -
kaks Pat’i ja Dede 14 lapselapsest.
Tänan, et tulite!
Teame, et see on teie ja te pere jaoks raske aeg.
Abby, alustame sinust: mis on su meelest vanaisa püsiv pärand?
Sellele on väga raske vastata, aga kui mõtlen tema elule ja pärandile,
siis mõtlen, et Jumalaga on kõik võimalik.
Ja tema elu tõendas seda.
Kui Issand hakkas rääkima mu vanaisale CBN’ist,
kõikidest imelistest ühingutest,
mille ta hiljem rajada ja käivitada aitas,
siis ei kutsunud Ta mitte rahakat, üliandekat,
isegi mitte suure TV-kogemusega inimest.
Minu vanaisa lihtsalt astus sisse ustest, mille Jumal ta elus avas,
ja lihtsalt usaldas Jumalat, kui Jumal sisendas talle need pöörased ideed.
Need ideed olid tõesti pöörased!
Ka inimesed tema ümber ei mõistnud, mida Issand tal käsib.
Ent tal oli kõikumatu usk ja usaldus, et Jumalaga on kõik võimalik.
Ja Issand tegi imelisi asju tema läbi, sest ta uskus, et Jumal kasutab teda.
Ja kindlasti kasutaski.
Cally, kuidas on sinuga?
Nõus muidugi!
Küllap mu vanaisa tõesti uskus, et Jumalaga on kõik võimalik,
ja uskus Jumala suurusesse.
Ta ei kahelnud Jumala ustavuses.
Ja alles hiljuti, 93-aastasena,
ütles ta, et Jumal pole teda kunagi alt vedanud, ta usaldas alati Jumalat!
Ja ta uskus! Ta usk sisaldas suuri ootusi!
Ja ta uskus tõesti Jumala tõotustesse!
Ja põhjusega,
sest ta oli näinud nende täitumist nii palju kordi oma elus.
Ja ta tahtis, et teised kogeksid samuti Jumala suurust,
ja nii ta tegi seda kõike.
Ta tahtis kuulutada head sõnumit ja aidata vaeseid
ja rääkida Jeesusest maailmas - mis on uskumatu.
Seda ta tegi!
Abby, ta oli avaliku elu tegelane, vägagi avalik,
kuid sinu jaoks oli ta lihtsalt vanaisa.
Oli küll!
Ja ta oli väga kallis vanaisa.
Ja mina ja mu õde ja meie teised lapsed ja nõbud,
me võisime kasvada üles nii erilise vanaisaga,
kes siis, kui olime haiged või vajasime midagi, uskus imedesse.
Ja ta palvetas meie kohal,
ja juba maast maast-madalast kogesime üleloomulikku tervenemist,
sest mu vanaisal oli selline usk, sest ta nägi Jumala tööd taas ja taas.
Ja ta süstis ka meisse seda usku,
et saame minna Jumala juurde kõigi oma olukordadega.
Võisime kõik tuua Issanda ette.
Ja mu vanaisa ümbritses see taevalik rahu,
sest ta usaldas Issandat ja teadis, et Jumal saab pöörata kõik enda auks,
ja et kui palume Issandat, kui otsime Issandalt juhatust,
siis Ta annab seda meile.
Ja oli imeline, et meie elus oli selline juhendaja.
Üks piiblisalme, mida olen su vanaisalt ikka ja jälle kuulnud,
on 1Ms 15:6.
Ta ütles: Aabraham uskus Jumalat, ja see arvati talle õiguseks.
Ja tean, et Pat kindlasti tundis sama.
Cally, mis oli sulle parim nõuanne temalt?
Ta andis palju nõu, nii et raske öelda.
Kuid ca 10 aastat tagasi küsisin: Vanaisa, kuidas küll nii?
Sul polnud raha; kuidas vanaema sul üldse lubas teha kõike seda:
lahkuda New York’ist ja jätta oma elu, müüa kõik maha, kolida Virginia’sse,
rajada telejaam, teha kõike seda.
Ja ta näost nägin, et polnud küsimustki.
Ta ütles vaid: Kullake, kui Jumal sind käsib,
ei saa sa muud kui kuuletuda.
Mõtlen sellele tihti, eriti kui tunnen, et Jumal käsib teha seda,
mida ma ehk ei taha teha või mis näib ebaloogiline.
Tema seltsis tundus see lihtne; tema jaoks oligi see lihtne.
Kuuletu lihtsalt Jumalale, ei muud!
Selles kogu asi ongi, ja see on võimas mälestus.
Kindlasti on! Ja, Abby, sel ühingul on sõpru-partnereid üle riigi ja üle ilma.
Ja nad kindlasti küsivad, kuidas saame palvetada sinu ja su pere pärast?
Veel hiljuti, paar kuud enne tema lahkumist,
kui mõtlesin tema elule ja pärandile, meenusid mulle vägevad imed,
mida Jumal tegi tema elus tänu vanaisa öeldud jah-idele.
Ja loen tema raamatutest,
milline oli olukord, kui Jumal neid asju talle ütles.
Ta pidi neid tutvustama juhatusele, ehkki ise ei mõistnud neid päriselt.
Ja tunnen, et hiljuti pani Jumal mulle südamele suured-suured plaanid,
ja ma ei mõista, kuidas nad saaksid teostuda.
Ja kui mõtlen tema elule ja pärandile, siis tunnen isegi julgustust,
et kui Jumal tegi seda temale, siis Ta teeb seda veel.
Saame näha neid imesid uuesti teisel viisil.
Tuleb vaid saada kui süüdatud usust, mis oli mu vanaisal, ja vaid uskuda,
et selle ühingu parimad päevad on veel ees.
Ei mõista ju, kuidas oli võimalik
kõik see, mida Jumal tegi nende 60 aasta jooksul CBN’is.
Kuid tunnen, et just seda Issand mulle ütlebki,
ja pean saama julgustust
ja jätkama vanaisalt päritud usus, et Jumalaga on kõik võimalik,
ja et vägevad imed siin CBN’is jätkuvad.
- Aamen - Aamen
Psalmist ütleb, et Issanda headus kandub põlvest põlve,
kindlasti su vanaisalt teile, ka sulle, Cally!
Mida ütlete lõpuks?
Hiljaaegu sattusin salmile kirjas heebrealastele, kus meil kästakse
pidada meeles oma juhatajaid, kes meile on rääkinud Jumala sõna,
pidada silmas nende elukäigu lõppu ja võtta eeskujuks nende usk!
Ja see tundus väga õige, kui mõtlen vanaisale,
et ta rääkis Jumala sõna mulle, meile, aga ka maailmale, tõesti imeliselt.
Ja mõtlen, kuidas saan võtta eeskujuks tema usu?
Tal olid ju oma elus kindlasti suurepärased tulemused.
Ja kui mõelda, kuidas võtta eeskujuks tema usk,
siis, veelkord, see on usk, et Jumal võib teha võimsaid ja vägevaid asju.
Ja seda mitte sellepärast, kes tema oli, vaid kes Jumal on,
ja me kõik võime seda kogeda.
Ent kindlasti peame lugema Piiblit, palvetama
Jumalaga rääkima ja Teda kuulama.
Neid asju on oluline meeles pidada!
Jah. Ja su vanaisa Pat Robertson on ja jääb alati osaks CBN’ist.
Ja leiname koos teiega tema lahkumist!
Abby ja Cally, täname, et rääkisite vanaisast!
Jumala õnnistusi!
- Tänan! - Tänan!
Issand, tahan palvetada su poole!
Otse pärast pausi: mu eriline reis Indiasse Pat Robertson’iga.
Ostke Pat Robertsoni uus audioraamat 'Karjapoisist kuningaks. Taaveti elu'!
Uurige Piibli ühe lemmiksangari elulugu.
Avastate, kuidas tühisest karjapoisist sai vägev kuningas Iisraelis.
Tema eeskuju võib suunata teie elu.
Taaveti prohvetlik hääl võib tugevdada teie usku.
Tema vaimulik tunnetus võib teid täna tiivustada.
Saate ka teada, kuidas Taavet muutis ajaloo kulgu?
Saate kuulata Pat Robertson’i värskeimat audioraamatut
’Karjapoisist Kuningaks. Taaveti elu’, kui saate CBN’i partneriks.
Kaasa saab 10-päevase harduspäeviku
’Jumalale meelepärane mees’ Taaveti psalmide teemal.
Hankige võrratu audioraamat ’Karjapoisist kuningaks. Taaveti elu’
ja harduspäevik ’Jumalale meelepärane mees’ juba täna.
Helistage 1-800-700-7000 või tellige lehelt CBN.com.
Juba saadaval!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBN’i tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBN’i uudistekanalilt.
Püsige kursis CBN’i Uudistega kogu päeva kõikide meie kanalite kaudu.
Olen täna õhtul siin, et pakkuda sulle taevariiki.
Ja ehkki pidin lendama üle Atlandi ja India ookeani,
et sulle seda öelda, on see seda väärt!
Sest täna õhtul saan öelda sulle, et Ta armastab sind.
Ja ta armastab sind nii väga, et läks ristisurma!
Sinu ja minu patu pärast!
Ta teab su hirme!
Ta teab su lootusi!
Ta teab su unistusi!
Ta teab su pattu!
Ja ometi ...
.. Ta armastab sind!
Kummardagem nüüd pea,
ja kui tahad täna õhtul Jeesusega kohtuda,
siis palu see palve koos minuga,
ja sa kohtud täna õhtul.
See oli evangelismireisil, mille Pat tegi Indiasse 2000ndate alul.
Olin kaasas, et seda kajastada. See oli imeline kogemus!
Jah, nii võimas! Püsisin vaevu püsti.
Ja muidugi olid sa Pat’iga sel reisil.
Räägi Pat’i nägemusest kuulutada rahvastele head sõnumit, George,
ja jaga ka mõnd eredat mälestust.
Muidugi! Ta alustas TV-teenistust mitte kaugel siit, Portsmouth’i kesklinnas.
Töö oli väga piiratud, telesignaal küündis vaevu üle tänava.
Ent sellest ta mõistis, et Jeesuse Kristuse evangeeliumi imesid
tuleb kuulutada maailma otsteni.
Ja nõnda viidi palju aastaid Klubi 700 inglise ja ameerika versioonid
sõna otseses mõttes maailma otsteni.
Ent siis ta peatus, et mõelda: ei-ei, tuleb jõuda ka inimesteni
teistes maades, olgu Peking’is või Hong Kong’is, või Jakarta’s
või Keenias Nairobi’is või Indias Bangalore’is.
Tuli kaasata põliselanikke, kohalikke saatejuhte, edastada evangeeliumi ilu.
See oligi nägemus. Ta tahtis kuulutada seda evangeeliumi.
Ja meie aastakoosolekuil kuulsime üha sadadest miljonitest,
kes üha kuulevad head sõnumit Jeesusest Kristusest.
Nii et CBN’i teenimistöö on olnud absoluutselt võimas.
Üks mu erilisi hetki oli sealsamas rahvahulgas.
Pool miljonit inimest! Ta pidi kohe lavale astuma!
Ja ma pidin talle mikrofoni kinnitama, et salvestada intervjuud ja jutlust.
Ja ta ütles lihtsalt: palveta üks hetk mu pärast, George, olen närvis!
Ja mõtlesin endamisi: kuidas, Pat Robertson on närvis?
Ent see näitab just, kui elevil ta oli, kui alandlik mees ta oli,
ja kui väga ta soovis jagada head sõnumit Jeesusest Kristusest.
Mulle see lugu meeldib, pole varem kuulnud!
- Pöörane, eks? - Hea, et ta palus palvetada.
Talle lihtsalt meeldis käia väljas.
Ta ihkas teha saadet iga päev, tulla telesse, kõik need aastakümned.
Ent nägin teda Indias New Delhi tänavail rahvasummas, kõnelemas!
Rahvas tuli ta juurde, kõneles temaga, segas meie kõnele vahele.
Talle see lihtsalt meeldis!
Olgu New Delhi’s või Kongo Demokraatlikus Vabariigis,
viies toitu ja abi vaestele ja viletsaile üle ilma.
Talle see lihtsalt meeldis,
sest sai olla rahva seas ja rääkida neile viimaks Jeesusest.
- Tõesti põnev! - Imeline reis!
Tõsi!
- Ja sa polegi vananenud! - Ehk üsna pisut!
Ainult juuksed. Aga minulgi on hea lugu!
Jah?
Pärast pausi: koos Pat Robertson'iga juhtimas CBN’i tippsaadet Klubi 700.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBN’i Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Petlemma küngastelt pärit
vahvast poisist
saab Iisraeli kuulsaim kuningas.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku! Juba saadaval!
Nüüd oled tagasi - võib ju kindlalt öelda!
Jaa!
Tee linnuke - tehtud. Aga ära seda enam tee ega proovi ka.
Tänan väga, Pat.
Ära püüa ronida K2’le või midagi seesugust. Aitab küll!
- Mitte Everest’ile! - Palun ei!
Tänan, Pat!
Olgu, see oli suur saavutus ja oleme su üle uhked - see oli eriline.
Tänan, oligi imeline!
Mina poleks suutnud!
Meiega oli 72-a.-ne mees. Sa oleksid suutnud.
Olen 84, mitte 72.
72'sena oleksin suutnud! Nüüd on liiga hilja, mis seal ikka!
Ta läks tippu välja!
- Vau! - Nii vinge! Vau!
George, see oli pärast minu naasmist ronimiselt Kilimandžaarole 2014. a.
Pat ütles: Tee linnuke, aga nüüd aitab!
- Ära enam tee! - Jah!
Kuid teil oli vist lõbus. Talle meeldis naer.
Kuidas oli olla Klubi 700 kaassaatejuht?
Oli au kogu eluks!
Jah!
Tõeline eesõigus!
Ja vahel ei suutnud ma uskuda, et olin seal.
Kuidas võis minul, Lääne-Virginia tüdrukul,
nii vedada, et istusin siin Pat Robertson’iga?
Jah!
Aga ta armastas naerda! Ta armastas oma tööd!
Ta armastas TVd! Ja tegi selle lõbusaks!
Ja ta tõstis latti.
Pat’i jaoks tahtsid ju korralikult valmistuda.
Ta tõstis latti, kuid tegi seda lõbusalt.
Jah! Kas sul on temast mingi ere mälestus?
Jah, absoluutselt!
Olime Iisraelis aastal 2006. Iisraeli ja Hezbollah’ vahel oli sõda.
Sa olid ka sealkandis, Liibanonis suures ohus,
Aga meie olime Iisraelis.
Sõitsime bussis,
ja siin-seal vilisesid katjuušad, kuid midagi polnud veel juhtunud.
Ja istun Pat’i kõrval, ja ta ütleb: Tahan põmmu kuulda!
Ja mõtlen: mina ka!
Sest tulime ju pika tee, ja tema oli südames ajakirjanik.
Ta tahtis olla sündmuspaigal!
Ja nii, heldeke, paar tundi hiljem jõudsime Kiryat Shmona’sse,
ja tema tegi otseülekannet Fox News’ile.
Meie taga oli küngas,
ja korraga kuuleme vilinat, ja pole aega joosta pommivarjendisse.
Ja tuligi katjuuša-rakett ja lõhkes mäel meie taga.
Tema on otsepildis Fox News’i kanalil!
Saimegi siis kuulda põmmu, lähedalt ja oma kõrvaga.
Ja siis me muidugi jooksime alla pommivarjendisse, ei tea küll, miks.
Pomm oli juba plahvatanud.
Tavaliselt jääb aega minut või pool.
Aga tema tahtis olla sündmuspaigal!
Ja muidugi, tead sama hästi, oled temaga reisinud!
Seda ei unusta ma kunagi.
Ja kiirelt: ta austas oma kohalolekuga ka su pulma, tuli su pulma, eks?
- Tuli, nelja aasta eest, sinagi tulid. - Õige küll!
Ja Pat õnnistas mind nii väga pulma tulekuga,
ja talituse ajal tegi ka palve.
Andis eriõnnistuse mulle ja Bill’ile.
Ta on nüüd seal ja palvetab me eest.
Ja ta naeratas nii laialt mu pulmas. Ta olnuks nagu sama õnnelik kui mina.
Just!
Ja muidugi, tema naeratus! Selline naeratus!
Ta ju teadis, et olin üle 50ne, kui esmakordselt elus abiellusin.
Ta oli palvetanud mu eest juba kaua.
Seepärast ta naerataski!
Ta nagu öelnuks: Tänu Jumalale!
Pärast pausi lõppsõna CBN’i asutajalt Pat Robertson’ilt.
Vaatate CBN’i uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBN’i uudiseid!
Sest tõde loeb!
Tööpäeviti kell 17:00 CBN’i uudistekanalil.
Petlemma küngastelt pärit
vahvast poisist
saab Iisraeli kuulsaim kuningas.
Vapper sõjamees,
eksinud ja õnnetu mees,
muusika- ja usumees,
missiooni- ja visioonimees,
kuid üle kõige Jumalale meelepärane mees.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku. Juba saadaval.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBN’i uudiste ja CBN’i pere kanalitel.
’Tubli, sa hea ja ustav sulane!’
Sõnad, mida me kõik ihkame kuulda oma elu lõpul.
Jah, nagu Pat ütles CBN’i Scott Ross’ile,
tegi ta seda kõike Jumala auks.
Õige, sest Jumal peab kuulma, et inimene pole midagi!
Ja iga päev ütlen Issandale ja endale, et ma pole midagi.
Ta ütles: kui olete kõik teinud, öelge, et olete tühised sulased.
Oleme vaid teinud, mis me kohus oli.
Ja nii vaatan seda imelist ülikooli, ja et CBN võidab miljoneid Issandale,
ja et Operatsioon Õnnistus toidab neid kõiki,
ja et ACLJ võitleb vabaduse eest!
Ent peaasi on see, et annan Talle au.
Peame lõpetama! Nägemist ja Jumala õnnistust!
Tõlge: Sulev Kivastik